钦定古今图书集成/明伦汇编/氏族典/第346卷 > 周虎
## 钦定古今图书集成/明伦汇编/氏族典/第346卷 > 周虎

按《万姓统谱》：虎字叔子，庆元二年武举第一名，世家
临淮。靖康南徙，寓于常熟，以右科除殿司步军正将、
阁门舍人，充金国贺生辰接伴副使，知光州、楚州，改
知和州。开禧二年，金会诸道兵长驱入寇，犯和州，虎
言于众曰：“吾国家守臣，一朝去此，则为奔亡之人，失
节败名，生不如死，效死弗去，虽死犹生，吾计决矣。”遂
合战，凡三十有四，杀金骁将以十数，最后射死右帅
石《矻鿎》，金气沮引去。于是和议始坚，江、淮奠枕。